
Aizkraukles Mākslas skolas pašnovērtējuma ziņojums 

Aizkraukle, 2025

SASKAŅOTS 

Aizkraukles novada pašvaldības Izglītības pārvaldes vadītāja Sarmīte Kļaviņa

Dokumenta datums ir tā elektroniskās parakstīšanas datums
1.1. Izglītojamo skaits un īstenotās izglītības programmas 2024./2025. mācību gadā

	Izglītības programmas nosaukums
	Izglītības programmas kods
	Licence

	
	
	ID
	Licencēšanas datums

	Vizuāli plastiskā māksla II
	20V211011
	AI_5600
	26.07.2024.


1.2. Pedagogu un atbalsta personāla nodrošinājums
	Informācija
	Skaits
	Komentāri (nodrošinājums un ar to saistītie izaicinājumi, pedagogu mainība u.c.)

	Pedagogu skaits izglītības iestādē, noslēdzot 2024./2025.māc.g.
	12
	


2.Izglītības iestādes darbības pamatmērķi 
2.1. Izglītības iestādes misija

Radoša, mūsdienīga, tradīcijām bagāta, uz mērķtiecīgu izaugsmi un jēgpilnu mācīšanos orientēta skola, kvalitatīvas profesionālās ievirzes izglītības un plašas vizuāli plastiskās mākslas interešu izglītības ieguves vieta visām paaudzēm.

2.2. Izglītības iestādes vīzija par izglītojamo

Aizkraukles Mākslas skola- mākslas izglītības centrs un mūsdienīga kultūrtelpa novadā, kura piedāvā sabiedrībai iespējas izmantot mākslas jomas izglītības pakalpojumus visu vecumu grupām, stimulējot sabiedrības līdzdalību kultūrizglītības procesos un radot nepieciešamos priekšnosacījumus radošo nozaru attīstībai, tradīciju veidošanai un saglabāšanai.

Izglītojamais- sociāli atbildīga un radoša personība, orientēta uz izaugsmi, attīstot sevi visa mūža garumā.
2.3. Izglītības iestādes vērtības cilvēkcentrētā veidā:
Atbildība – pašdisciplinēta ikdienas pienākumu veikšana, paredzot savas izvēles un rīcības sekas mācību procesā un personības attīstībā. Sevis apzināšanās, pašizziņa un pašpilnveide.

Labbūtība- fiziska un garīga labsajūta skolas vidē darbiniekiem, izglītojamiem un apmeklētājiem.

Radošums-radošums mākslinieciskajās izpausmēs

Sadarbība- visu līmeņu mācību un audzināšanas procesā iesaistīto personu (izglītojamie, pedagogi, izglītojamo vecāki, sabiedrība, kultūras cilvēki un iestādes) kvalitatīva sadarbība kopīgu mērķu sasniegšanai.
Attīstība-būt nepārtrauktā procesā, pilnveidojot mācību vidi, paplašinot piedāvājumu, pilnveidojot profesionālās zināšanas un pašizpausmes formas.

2.4. Izglītības iestādes darbības pamatmērķis: attīstīt audzēkņu radošās spējas, talantus un māksliniecisko domāšanu, nodrošinot kvalitatīvu profesionālās ievirzes izglītību, mūsdienīgu mācību saturu un pedagogu profesionālo kompetenci.

2.5. Izglītības programmas Vizuāli plastiskā māksla II kvalitātes mērķi:
· apgūt vizuāli plastiskās mākslas, dizaina un mediju pamati, iepazīstot mākslas vēsturi, laikmetīgo mākslu un dizainu, daudzveidīgus mākslinieciskos izteiksmes līdzekļus, materiālus, tehnikas un tehnoloģijas;

· attīstīt māksliniecisko uztveri un iztēli, uzkrāt pieredzi to izmantot radošā darbībā;

· attīstīt daudzveidīgu radošās darbības pieredzi- prasmi eksperimentēt, pētīt, attēlot, analizēt;
· attīstīt interesi par mākslu, dizainu, kultūrvidi, prasmi vērtēt un analizēt mākslas darbus, veicināt izglītojamo personiskās attieksmes veidošanās, prasmi formulēt un aizstāvēt savu viedokli;
· sekmēt izglītojamā pilnveidošanās par sociāli, emocionāli, intelektuāli un fiziski attīstītu, brīvu, atbildīgu un radošu personību;
· attīstīt prasmi izmantot iegūtās zināšanas un prasmes savā radošajā darbībā, tajā skaitā, lietojot mūsdienu tehnoloģijas un tehnikas;

· nodrošināt sagatavotību un sekmēt motivāciju tālākai profesionālās izglītības ieguvei.

2.6. Izglītības iestādes dibinātāja noteiktie izglītības kvalitātes mērķi 2025./2026.mācību gadam:

1. nodrošināt kvalitatīvu jaunā mācību satura ieviešanu, īstenojot pasākumus, kuri ir vērsti uz Valsts profesionālās ievirzes izglītības standartu mākslas jomā un profesionālās ievirzes izglītības programmas mērķu sasniegšanu;

2. nodrošināt pedagogu profesionālās kompetences celšanu un metodisko atbalstu jaunajiem pedagogiem.
2.7. Informācija, kura atklāj izglītības iestādes darba prioritātes un plānotos sasniedzamos rezultātus 2025./2026. mācību gadā (kvalitatīvi un kvantitatīvi)
	Prioritāte 
	Kvalitatīvi sasniedzamie rezultāti 
	Kvantitatīvi sasniedzamie rezultāti

	Kvalitatīva jaunā mācību satura ieviešana
	2025./2026.m.gadā turpinās darbs pie jaunā satura. Tiek uzraudzīta jauno mācību priekšmetu ieviešana praksē, veidota un attīstīta sadarbība starp priekšmetiem.  Mācību procesā tiek izmantotas radošumu un kritisko domāšanu veicinošas metodes.
Pedagogi apguvuši nepieciešamās kompetences darbam ar digitālajām un audiovizuālajām tehnoloģijām. Mācību gada beigās tiks apzinātas stiprās un vājās puses programmās un tiks noformulētas nepieciešamās izmaiņas.


	Vismaz 80% audzēkņu spēj patstāvīgi radīt digitālos vai vizuālos darbus programmas ietvaros. Pedagogi reizi gadā veic programmas izvērtējumu un pielāgo mācību saturu atbilstoši audzēkņu sasniegumiem un jaunākajām tendencēm.

	Pedagogu profesionālās kompetences celšana, metodiskais atbalsts jaunajiem pedagogiem
	Tiek nodrošinātas regulāras profesionālās pilnveides iespējas (kursi, semināri, meistarklases), organizētas metodiskās sanāksmes un pieredzes apmaiņas pasākumi skolā. Metodiskās komisijas pārstāvji regulāri konsultē jaunos pedagogus. Izveidota atbalsta sistēma, jaunajiem pedagogiem piesaistot pieredzējušos kolēģus.

Skolas bibliotēka nodrošina pieeju mācību materiāliem, metodiskajai literatūrai un digitālajiem resursiem.
	100% jauno pedagogu saņem metodisko atbalstu un uzraudzību pirmajā darba gadā.
Vismaz 70% pedagogu katru gadu piedalās profesionālās pilnveides pasākumos.
Izveidoti vismaz 2–3 jauni metodiskie materiāli vai mācību resursi gadā.




2.8. 2024./2025. mācību gada darba prioritātes(mērķi/uzdevumi) un sasniegtie rezultāti

	Prioritāte 
	Sasniegtie rezultāti kvalitatīvie/kvantitatīvie 
	Norāde par uzdevumu izpildi un turpmāko plānoto darbību

	Nodrošināt katram audzēknim profesionālās ievirzes mākslas programmas apguvi, atbilstoši katra izglītojamā spējām, talantam, vēlmēm un mērķiem, motivējot audzēkni mākslas izglītības turpināšanai.


	Kvalitatīvie:
Attīstītas audzēkņu radošās un estētiskās prasmes, mākslinieciskā domāšana. Uzlabotas mācību darba iemaņas, atbildība un spēja strādāt patstāvīgi un komandā. Aktivizēta viņu līdzdalība izstādēs, konkursos un citos pasākumos.

Paaugstināta audzēkņu motivācija un interese turpināt mākslas izglītību.
Kvantitatīvie:
Programmu sekmīgi absolvē vismaz 80% audzēkņu. Pieaug audzēkņu dalība vietēja un reģionāla līmeņa skatēs un konkursos, izstādēs.

	Regulāri izvērtēt audzēkņu sasniegumus un sniegt atgriezenisko saiti par viņu sasniegumiem. Nodrošināt individuālu pieeju katram audzēknim, ņemot vērā viņa spējas, intereses un attīstības tempu. Veicināt audzēkņu dalību konkursos, izstādēs un projektos.

	Pedagogu motivēšana savas personības izaugsmei un veselīgas pašapziņas veicināšanai. 
	Kvalitatīvie:
Kā prioritāte nr.1 ir izvirzīta pedagogu motivēšana savas personības izaugsmei un veselīgas pašapziņas veicināšanai. Veiksmīga mācību procesa rezultāta pamats ir laimīgs skolotājs – vienmēr atbalstīts no vadības un kolēģiem, morāli un finansiāli motivēts, kurš darbojas pozitīvā darba vidē,  kur viņa radošās idejas tiek uzklausītas un atbalstītas. 

Kvantitatīvie:
Vismaz 80% pedagogu piedalās profesionālās pilnveides kursos vai semināros. Par 20% palielinās pedagogu iesaiste projektos, izstādēs un metodiskajos pasākumos (par 20% gadā). Samazinās pedagogu kadru mainība un darba izdegšanas riski.
	Veidot atbalstošu un radošu darba vidi; regulāri organizēt kursus un pieredzes apmaiņas seminārus. Veicināt pedagogu dalību mākslas un izglītības projektos, konkursos, izstādēs. Iekļaut skolā pasākumus un iniciatīvas, kas stiprina pedagogu emocionālo labsajūtu un komandas garu. Regulāri izvērtēt motivācijas pasākumu efektivitāti un pielāgot tos pedagogu vajadzībām.




3.Elementu/kritēriju izvērtējums

Pašvērtēšanā izmantotās kvalitātes vērtēšanas metodes: dokumentu analīze, intervijas, fokusgrupas, novērošana, sarunas ar pedagogiem

3.1. Elements “Mācīšana un mācīšanās” 

3.1.1. Mācību stundu/nodarbību vērošana

	Izmantotās kvalitātes vērtēšanas metodes
	Stiprās puses
	Turpmākās attīstības vajadzības

	Mācību stundu/nodarbību vērošana


	Izglītības iestādē ir izveidota mērķtiecīga sistēma mācīšanas un mācīšanās procesa kvalitātes izvērtēšanai un pilnveidei. Mācību gada laikā tiek īstenota savstarpēja mācību stundu vērošana visiem pedagogiem (no iestādes vadības, metodiskās komisijas, pedagogi savstarpēji), lai iegūtu objektīvu informāciju par mācīšanas un mācīšanās procesa kvalitāti, tai skaitā, tiek iegūti ticami dati un informācija.

Izglītības iestādē mācību process ir personalizēts un individualizēts, ņemot vērā salīdzinoši nelielo izglītojamo skaitu grupā- līdz divpadsmit izglītojamajiem. Mācību process ir uz izglītojamo centrēts un arī izglītojamo vadīts. Skaidri definēti mērķi un uzdevumi, veiksmīga sadarbība pedagogam un izglītojamajiem, gūstot savstarpēju izpratni par sasniedzamo rezultātu. Mācību stundās tiek sniegta un saņemta pedagogu un izglītojamo atgriezeniskā saite, izglītojamie paši prot novērtēt savus rezultātus mācību stundā.

Mācību stundu vērošanas rezultāti izglītības iestādē apliecina, ka izglītības procesā lielākoties (80% un vairāk vērotajās stundās) ir iespējams apgūt izglītojamiem nepieciešamās zināšanas, prasmes un attieksmes, nodarbības ir metodiski un didaktiski daudzveidīgas un profesionāli veidotas. Pedagogi pielāgo izglītības saturu katram izglītojamam atbilstoši viņu spējām, vajadzībām un interesēm.

Izglītības iestādē ir izstrādāta un aktualizēta izglītojamo mācību sasniegumu vērtēšanas kārtība, kas pielāgota aktuālajai izglītības programmai. Izglītības procesā tiek izmantota formatīvā un summatīvā vērtēšana, kas visām iesaistītajām pusēm ir skaidri saprotama. Vērtējumi tiek atspoguļoti skolvadības sistēmā e-klase. Visiem vērtējumiem ir noteikti kritēriji.
	Turpināt praksi Metodiskās komisijas ietvaros veikt mācību procesa kvalitātes uzraudzību un pilnveidošanu, nodrošinot izglītības procesa plānošanas un īstenošanas efektivitāti un kvalitāti.

Turpināt uzraudzīt mācību sasniegumu vērtēšanas procesu un veikt nepieciešamās izmaiņas.

Turpināt atbalsta sniegšanu pedagogiem un savstarpējas sadarbības sekmēšanu

Veicināt un turpināt attīstīt audzēkņu dalību skolas, novada, valsts un starptautiskajos pasākumos.

	Intervijas un fokusgrupu diskusija ar mērķa grupām
	Skolas pedagogi atbalsta izglītojamos pastāvīgi pilnveidot savus talantus un tiekties uz augstiem sasniegumiem. Izglītojamo atbalstīšanai ir izstrādāta procedūra, kas paredz papildus nodarbības, konsultācijas. Tāpat pedagogi savstarpēji apmainās ar informāciju par izglītojamo individuālajiem sasniegumiem un viņu izaugsmi.
	Turpināt individuāli sistēmiski atbalstīt izglītojamos pastāvīgi pilnveidot savus talantus.


3.1.2. Mācību sasniegumu vērtēšana.

	Izmantotās kvalitātes vērtēšanas metodes
	Stiprās puses
	Turpmākās attīstības vajadzības

	Dokumentu analīze
	Izglītības iestāde ir izstrādājusi mācību sasniegumu vērtēšanas kārtību, kas nodrošina katra izglītojamā izaugsmi. Izglītojamie un vecāki ir informēti par mācību sasniegumu vērtēšanas kārtību, tajā skaitā, par iespējām uzlabot sniegumu. Izglītības iestādes vadība veiksmīgi risina problēmsituācijas, kuras rodas saistībā ar mācību sasniegumu vērtēšanu.
	Izmantot analīzes rezultātus mācību procesa pilnveidošanai un individuālo pieeju stiprināšanai. Izstrādāt pasākumu plānu mācību sasniegumu uzlabošanai 

	Sarunas ar pedagogiem
	Izglītības iestādē gan pedagogiem, gan skolēniem ir skaidrs mācību stundu/nodarbību sasniedzamais rezultāts, soļi, kā to sasniegt. stundu vadīšanā tiek pielietota diferenciācija un individualizācija. Mācību un audzināšanas process pārsvarā ir izglītojamo centrēts.

Objektīvu un adekvātu vērtējumu par darbu vērtē atbilstošā mācību priekšmeta pedagogs. Te noteicošais nav tikai gala rezultāts, bet kā audzēknis ir uz to tiecies, veikums mācību procesā.
	Jāturpina strādāt pie atgriezeniskās saites sniegšanas un saņemšanas, īpašu vērību veltot efektīvai formatīvai vērtēšanai. Izstrādāt konkrētus ieteikumus audzēkņu mācību sasniegumu paaugstināšanai.


3.1.3. Izglītības iestādes individualizēta un personalizēta atbalsta sniegšana izglītojamajiem
	Izmantotās kvalitātes vērtēšanas metodes
	Stiprās puses
	Turpmākās attīstības vajadzības

	Intervijas/sarunas ar mērķa grupām; novērošana
	Izglītības iestādē ir izveidota sistēma, kā tiek diagnosticētas audzēkņu zināšanas un prasmes, un sniegts individuāls atbalsts. Tā nodrošināšanā sadarbojas pedagogi, vecāki un skolas padome. Atbalsts tiek nodrošināts atbilstoši izglītojamo individuālajām vajadzībām, lai tiktu sasniegti labāki rezultāti.
	Turpināt nodrošināt atbalstu izglītojamajiem kopīgā sadarbībā starp pedagogiem, vecākiem un skolas padomi.


3.2. Kritērija “Administratīvā efektivitāte” stiprās puses un turpmākas attīstības vajadzības (vērtēts par 2023./2024.māc.gadu)

	Stiprās puses
	Turpmākās attīstības vajadzības

	Iestādē ir visa pedagoģiskā procesa organizēšanai nepieciešamā dokumentācija, ir iestādes Nolikums, kas atbilst normatīvo aktu prasībām, gada darba plāns un pārskats par iepriekšējā darba perioda darba plāna izpildi.

Ir personāla amata apraksti. Iestādes iekšējie normatīvie akti izstrādāti un pieņemti demokrātiski.

Iestādes dokumentācija atbilst dokumentu izstrādāšanas un noformēšanas prasībām un ir sakārtoti atbilstoši nomenklatūrai.
	Šī laika dzīves temps, nemitīgās pārmaiņas, skolotāju noslogotība,  skolotāju izdegšana, tas viss liecina par

 to, ka nepieciešams  skolotājiem rast iespēju apmeklēt atbilstošus psiholoģijas kursus, seminārus, pieredzes apmaiņas braucienus.

Skolotāju ierosinājums – organizēt skolas iekšējos kursus, kurus vada pašu pedagogi, un kur katrs ir savas jomas profesionālis. Šis process veicina gan savstarpējo sadarbību, gan ierosmes starppriekšmetu saiknes veidošanai mācību procesā. Gandarījums –sadarbība un gala rezultāts

	Iestādes direktore savā darbībā ievēro politisko, reliģisko neitralitāti, ar savu rīcību un pausto viedokli nediskreditē izglītības iestādi un valsti, un rosina gan izglītojamos, gan personālu ievērot vispārcilvēciskās un demokrātijas vērtības, būt lojāliem Latvijas Republikai un tās satversmei.
	

	Direktore pārrauga un nodrošina labvēlīgu vidi iestādē, uztur lietišķas un labvēlīgas attiecības ar iestādes darbiniekiem, pašvaldību, izglītojamajiem un viņu vecākiem.
	

	Iestādē regulāri notiek pedagoģiskās padomes sēdes, tās tiek protokolētas, tajās tiek analizēts padarītais, pārrunāts plānotais, izrunātas problēmas, uzklausīti ierosinājumi, ieteikumi turpmākajam mācību procesam.
	

	Ar visiem iestādes darbiniekiem ir noslēgti darba līgumi, tiesības un atbildības jomas ir noteiktas amatu aprakstos. Pedagogu darba slodzes sadalītas, ievērojot kvalifikācijas rādītājus, un pieredzi. Iestādes vadītāja organizē un vada izglītības iestādes darbu, deleģē pienākumus un pārrauga to izpildi.
	


	Direktore pieņem apmeklētājus katru darba dienu, iepriekš saskaņojot.
	


3.3. Kritērija “Atbalsts un sadarbība” stiprās puses un turpmākas attīstības vajadzības (vērtēts par 2023./2024. māc.gadu)
	Stiprās puses
	Turpmākās attīstības vajadzības

	Izglītības iestādei ir laba sadarbība ar Aizkraukles novada pašvaldību, Izglītības pārvaldi, ar Izglītības un kultūras komitejas pārstāvjiem, Latvijas Nacionālo kultūras centru.

Skolas skolotāju sastāvs pamatā ir noturīgs, nemainīgs.

Pieņemot skolotāju darbā, skolas vadība pārliecinās par viņa kompetenci vadīt mācības, par skolotāja atbilstību skolas vērtībām un pieejai.

Jaunais skolotājs tiek informēts par skolas kārtību, tiek sniegts atbalsts uzsākot darba gaitas.

Skolotājiem tiek rīkotas iespējas dalīties pieredzē, pārnest jaunās zināšanas un prasmes, gūtās profesionālās pilnveides kursos, skolas iekšienes kapacitātes celšanā.

Skolas vadība gan ar vārdiem, gan ar darbiem

atbalsta skolotājus pārmaiņu procesā, izmēģinot jaunas darba metodes, inovācijas.

Inovācijas tiek mērķtiecīgi izvirzītas, akcentējot tās, kuras saistītas ar mācīšanas un mācīšanās vajadzībām.

Skolotāji aptaujas anketās ir norādījuši, ka ir apmierināti ar darba apstākļiem skolā, ar profesionālu un cieņpilnu sadarbību ar vadību un citiem skolas darbiniekiem.

Ar pašvaldības atbalstu iestādes darbiniekiem ir veselības apdrošināšana.

Liela loma  ir vecāku iesaistei skolas mācību procesā, gan ārpus tā. 

Informāciju par skolā notiekošajiem pasākumiem – mācību skatēm, sapulcēm, zaļo praksi vecāki saņem savlaicīgi, vecākiem saprotamā formā.

Skola apzinās, ka ir daļa no vietējās kopienas, saprot to, kā kopienas apstākļi ietekmē tās darbu, gan to, kā skolas darbs var ietekmēt apkārtējo kopienu.

Skola ir izveidojusi labu sadarbību ar organizācijām, kas bagātina skolēnu mācīšanās pieredzi, ar bibliotēkām, muzejiem, ar radniecīgajām mākslas skolām.

Skolai laba sadarbība izveidojusies ar Pļaviņu mākslas skolu, ar Skrīveru mūzikas un mākslas skolu, ar P. Barisona mūzikas skolu, ar Aizkraukles Vēstures un mākslas muzeju ,,Kalna Ziedi”, ar Aizkraukles kultūras centru, pilsētas bibliotēku, ar Staburaga Saieta namu                                                         

 kur regulāri notiek Mākslas skolas audzēkņu darbu izstādes, ar Jaunjelgavas vidusskolu, kur telpas radusi mākslas skolas Jaunjelgavas klase. Aizkraukles kultūras centrs viesmīlīgi atvēl savas telpas semestra skašu organizēšanai. Iestādei laba sadarbība ar  mākslas skolām, apmeklējot tās gan pieredzes apmaiņas braucienos, gan piedaloties skolu organizētajos konkursos, projektos, semināros. Laba sadarbība ar Latvijas Nacionālo kultūras centru, piedalāmies centra organizētajos konkursos, semināros, kursos.
	Turpināt un stiprināt jau iesāktās aktivitātes sadarbībā ar audzēkņu vecākiem,  gan arī ar jau esošajiem sadarbības partneriem, radniecīgajām mākslas skolām, gan ar Lietuvas  kolēģiem.

Profesionālās pilnveides plāna izstrāde.

Skolas vadības atbalsts skolotājiem pārmaiņu procesā pārejot uz jauno profesionālās ievirzes programmas apguvi, izmēģinot jaunas darba metodes un inovācijas.

Mērķtiecīgi izvirzīt inovācijas, liekot uzsvaru uz tām, kuras ir saistītas ar mācīšanas un mācīšanās vajadzībām.



	Sadarbībā ar Aizkraukles Vēstures un mākslas muzeju Kalna Ziedi tiek veidota prezentācijas grāmatiņa ,,Stāsts par Aizkraukles novadu”.
	

	Skolai izveidojusies veiksmīga sadarbība ar Aizkraukles sadraudzības pilsētu Birži Lietuvā, ar V. Jakubena Mūzikas un mākslas skolu. Starp skolām notiek audzēkņu darbu izstāžu apmaiņa, skolotāju pieredzes apmaiņa.
	


3.4. Kritērija “Mācīšana un mācīšanās” stiprās puses un turpmākas attīstības vajadzības (vērtēts par 2023./2024.māc. gadu)
	Stiprās puses
	Turpmākās attīstības vajadzības

	Visiem skolas pedagogiem ir atbilstoša izglītība,  profesionālā kvalifikācija un tiek īstenota regulāra profesionālā pilnveide. Stundu vērojumos tiek konstatēts, ka skolotāji nodarbībās pauž pozitīvu attieksmi un patiesu interesi par skolēniem un savu darbu. Balstoties uz mācību programmu, izveidoto mācību plānu, skolotājs mērķtiecīgi un efektīvi izmanto visu mācību laiku, izmanto daudzveidīgus paņēmienus, lai rosinātu katru skolēnu domāt un darīt pašam. Stundas laikā ar skolēniem tiek veidotas pozitīvas, taisnīgas, cieņpilnas un konstruktīvas attiecības.
	Pilnveidot skolotāju prasmes jauno tehnoloģiju apguvē (mācības, kursi semināri).

Turpināt darbu pie mācību stundu vērošanas, kur iesaistīti skolas skolotāji veic savstarpēju stundu vērošanu.



	Pedagogi regulāri apmeklē profesionālās kvalifikācijas celšanas kursus. Skolas metodiskajās sapulcēs notiek kursos apgūto zināšanu un prasmju apmaiņa un dalīšanās. 
	Motivēt skolotājus pedagoģijas, psiholoģijas, profesionālās jomas zināšanu pilnveidei.

	Pedagogu radošā darbība – dalība plenēros, izstādēs, personālizstādēs, projektos, u. c. aktivitātēs.

Skolotāji ar savu radošo darbību ir piemērs audzēkņiem.
	Atbalstīt, motivēt, rosināt pedagogus, skolas darbiniekus radošai darbībai.

	Pedagogu gatavība piedalīties skolas ārpus mācību darba aktivitātēs – vides objektu izveidē, radošajās darbnīcās, iesaistīties Aizkraukles novada organizētajos pasākumos.
	Motivēt pedagogus kopā ar audzēkņiem veidot vides objektus skolas un pilsētas tēla popularizēšanai. Skolas prezentācijas materiāla izveide, piedalīšanās kolēģu vadītajās nodarbībās. 

	Ar 2024. gada 1. septembri skolā tiek realizētas interešu izglītības programmas:

· Sagatavošanas klase (6-7 g.v.),

· Ādas mākslinieciskā apstrāde mākslas skolas audzēkņiem (10-12 g.v.)
	Izstrādāt interešu izglītības  programmas tekstila, ādas mākslinieciskās apstrādes apguvei skolēnu un pieaugušo grupām.


3.5.Kritērija “Mācīšana un mācīšanās" stiprās puses un turpmākas attīstības vajadzības (vērtēts par 2022./2023.māc. gadu)

	Stiprās puses
	Turpmākās attīstības vajadzības

	Skolotāju izmantotās mācību metodes ir daudzveidīgas, atbilst mācību satura Turpmākās attīstības vajadzības prasībām, mācību priekšmeta specifikai, kā arī skolēnu spējām, vecumam. Mācību priekšmetu programmas un skolotāju sagatavotie mācību plāni paredz mācību priekšmetu apguvi mācību stundu ietvaros, mājas darbi netiek uzdoti. Izņēmums ir gadījumos, ja audzēknis, slimības vai citu attaisnojošu iemeslu dēļ, mācības ir kavējis. Skola mērķtiecīgi organizē kvalitatīvas mācību ekskursijas (atbilstoši budžeta iespējām), kas bieži ir sadarbībā ar Latvijas muzeju pedagogiem, māksliniekiem. Gūtais no muzeju apmeklējumiem tiek izmantots mācību darbam gleznošanas, kompozīcijas, mākslas valodas stundās, veidošanā, tekstilā arī ādas apstrādes nodarbībās. 

Iedvesma muzejā. 

2022./2023. mācību gada skolas noslēguma darbi balstījās uz mūsu slavenā mākslinieka Vilhelma Purvīša, Latvijas Valsts muzejā iepazīto, radošo veikumu. Noslēguma darbu vērtēšanas komisija atzinīgi novērtēja gan audzēkņu veikumu, gan pedagogu profesionalitāti audzēkņu izaugsınë. Mācību stundu vērošanas mērķis - Vienotas tēmas risinājums un starppriekšmetu saikne skolas noslēguma darbu tapšanas procesā 7. klasē kompozīcijas stundā. 

Eksperta vērojums: 

1. Stundas tēma balstās uz iepriekš gūtajām zināšanām, novēroto, iepazīto Valsts muzejā, uz iepriekšējā nodarbībā padarīto. 

2. Stundas sākumā saprotams skolotājas uzdevuma skaidrojums. 

3. Mācību līdzekļu un materiālu klāsts pietiekams. 

4. Lielākā daļa audzēkņu aktīvi iesaistās darbā, zina stundā paveicamo darba apjomu. 2 audzēkņiem grūtības ar koncentrēšanos. 

5. Skolotāja – audzēkņa dialogs. Kompozīcijas risinājums katram audzēknim ir oriģināls, tāpēc skolotāja individuāli komunicē ar katru audzēkni, klusu konsultē, norāda uz neprecizitātēm, iesaka labākus risinājumus. Ar audzēknēm, kuras nespēj stundas sākumā koncentrēties, skolotāja veic pārrunas, meitenes nogurušas vispārizglītojošā skolā, tomēr uzsāk darbu. Diemžēl neizmanto stundas laiku racionāli, tāpēc neveic stundā plānoto darba apjomu. Mācību gada beigās audzēkņi piedalās Zaļajā praksē, kur pilnveido savas prasmes, zināšanas, darbojoties plenērā. Programma nosaka un plānos paredz sasniedzamos rezultātus. 
	Pilnveidot, dažādot mācību metodes, paņēmienus., motivēt audzēkņus radošam, sistemātiskam darbam, būt atbildīgiem. Mācību procesa ietvaros veidot skolas prezentācijas materiālu, sagatavot tematisko izstāžu materiālu skolas un novada popularizēšanai, motivējot audzēkņus ar saviem darbiem būt līdzdalīgiem dzimtajā pilsētā, novadā. 

Iesaistīties pilsētvides uzlabošanas projektā, iesaistot audzēkņu grupas.

	Pamatojoties uz skolā organizēto stundu plānu, priekšmetu skolotāji mērķtiecīgi organizē skolēnus mācību darbam. Mācību procesă tiek izmantotas katram mācību priekšmetam (tekstilam, ādas apstr., veidošanai, gleznošanai, animācijai, datorgrafikai) atbilstoši aprīkotās telpas. Gan skolotājiem, gan audzēkņiem ir pieejams bagātīgs bibliotēkas metodiskais materiāls, pedagoģijas, psiholoģijas, mākslas grāmatas. Audzēkņu mācību sasniegumi, rezultāti tiek atspoguloti e klases žurnālā, atzīmju lapās, starpskatēs, skatēs, skolas noslēguma darbu vērtējumos. Informãcija par audzēkņu sasniegumiem regulāri tiek analizēta metodiskās komisijas un pedagoģiskajās sēdēs. 

Audzēkņi aktīvi izmanto skolas piedāvātās iespējas mācību mērķu sasniegšanai. Paredzēt mācību procesā projektus, kas apvieno audzēkņus kopīgam mērķim, kas veicinātu prasmes strādāt grupās.

Daļa audzēkņu vēl tikai mācās plānot apvienot mācības mākslas skolā ar citām interesēm (sports, dejošana, u.c.), tāpēc rodas kavējumi mācību procesā. Skolotāji ir pretimnākoši, kopā ar vecākiem rod risinājumus šai problēmai. 2023. gada janvārī, februārī tika vērotas, fiksētas foto un video Tekstila stundu nodarbības, grupas darbs - 5., 6., 7. klašu audzēkņu T kreklu kolekcijas,Kamēr mamma neredz " sagatavošanas process Valsts konkursam. 

Eksperta vērojums:

1. Skolotājas skaidrs mērķa izklāsts, pozitīva motivācija darbam. 

2. Ierosmei izmantoti mācību un uzskates līdzekļi, materiāli.

3. Mācīšanas procesā izmantota pieredze, ko skolotāja guva Rēzeknes Mākslas un dizaina vidusskolas Modes dizaina nodaļas pedagogu vadītajā seminārā. 

4. Audzēkņi veido ideju skices, ataino dažādus T kreklu transformācijas variantus. 

5. Skolotāja individuāli konsultē katru audzēkni, iesaka veiksmīgāko ideju realizēt materiālā. 

6. Pozitīvā skolotājas komunikācija un interese par gala rezultātu motivē audzēkņus turpināt darbu. 

7. Nodarbības beigās skolotāja pozitīvi novērtē audzēkņu veikumu, kopīgi tiek sakārtotas darba vietas. 

8. Stundai izvirzītais mērkis tika sasniegts pilnā apjomā. Stundu vērošanas procesā redzam katra pedagoga individuālo pieeju mācību programmā un stundu plānos paredzēto mērķu sasniegšanā


	Paredzēt mācību procesā projektus, kas apvieno audzēkņus kopīgam mērķim, kas veicinātu prasmes strādāt grupās.


3.6. Kritērija "Izglītības programmu īstenošana" stiprās puses un turpmākas attīstības vajadzības (vērtēts par 2022./2023.māc. gadu)
	Stiprās puses
	Turpmākās attīstības vajadzības

	Profesionāls pedagogu kolektīvs.

Audzēkņu skaits skolā ar tendenci pieaugt, kas liecina par programmas,, Vizuāli plastiskā māksla" pieprasījumu un aktualitāti. Piedāvāto mācību priekšmetu daudzveidību nosaka skolotāju atbilstoša kvalifikācija. Skolēnu intereses piesaistei skolas programmā iekļauts mācību priekšmets Animācija.

Ir izstrādāta mācību sasniegumu vērtēšanas kārtība. Gan pedagogi, gan audzēkņi izprot vērtēšanas kārtību un ievēro to.

Augsts sasniegumu līmenis skolas noslēguma darbu izstrādē, darbu prezentēšanā, procesa vadīšanā. Vērtēšanas procesā Tiek pieaicināta komisija 4 cilvēku sastāvā.

Mācību gada semestru darbu skates visām klašu grupām notiek vienlaicīgi kultūras centra lielajā zālē, kur veidojas kopaina un priekšstats par paveikto. Kultūras centrā ir skatāmi zīmēšanas, gleznošanas, kompozīcijas, mākslas valodas pamatu darbi. Darbs materiālā - tekstila, ādas apstrādes, veidošanas, datorgrafikas, animācijas darbi skatāmi mākslas skola ēkā.

Jaunjelgavas mākslas klases audzēkņu darbu skates notiek Jaunjelgavas vidusskolas mākslas skolas korpusā. Jaunjelgavas mākslas klases audzēkņi noteiktās dienās dodas uz Aizkraukli, lai apgūtu veidošanas, ādas apstrādes un animācijas mācību priekšmetu prasmes. Vērtējums tiek fiksēts e klasē, atzīmju lapās, skolēnu liecībās, skolas beigšanas apliecībās. Skatēs vairāk nekā pusei skolēnu novērojams progress starp viņu iepriekšējā mācību posma nobeiguma rezultātiem un šī mācību posma nobeiguma. Tas uzrādās skolēnu darbu vērtējumos. Skates ir atvērtas vecāku un interesentu apmeklējumam. Nodarbību vērošanas procesā 1. klasē gleznošanas stundā eksperts atzīst lielo lomu mācību procesā skolotāja un skolēnu dialogam. Skolotājas iedvesmojošais un motivējošais stundas tēmas izklāsts, saruna ar audzēkņiem, saglabājot darba atmosfēru, lielā uzmanība ikkatram audzēknim, skolotāja sagatavotie mācību līdzekļi un materiāli ir garants lieliskam rezultātam, par kuru priecīgi arī paši audzēkņi. Šī vērotā mācību stunda lieliski atklāja skolotājas augsto profesionalitāti, spēju motivēt skolēnus, iedvesmot tālākajām mācībām. Saskaņā ar mācību iestādes izvirzītajiem mērķiem skola ir sasniegusi savus noteiktos mācību satura apguves rādītājus izglītības programmas noslēgumā. Skolas noslēguma darbu aizstāvēšanā, vērtēšanas procesā piedalās komisija 4 cilvēku sastāvā, kā arī priekšmetu skolotāji.

7. klases nodarbību vērošanas rezultāti, vērtējumi starpskatēs un skatēs ļauj prognozēt mācību rezultātus skolas noslēgumā. Paralēli mācību darbam skolotāji motivē audzēkņus piedalīties dažādos radošos konkursos. 2022./2023. m. g. konkursos piedalījās 56 (38%) audzēkņi, 29 (51% no konkursa Dalība daudzveidīgos radošos konkursos, izstādēs, mācību ekskursijās, kas atklāj plašāku apvārsni audzēknim nākamās profesijas izvēles ceļā, rada motivāciju uzlabot sekmes un mācību rezultātus. dalībniekiem) audzēkņi ieguva godalgotas vietas un atzinības.
	Paaugstināt skolotāju pedagoģisko kvalifikāciju kursos, semināros, plenēros.

Iepazīstināt skolotājus un audzēkņu vecākus ar izmaiņām izglītības satura apguvē, ko paredz jaunais profesionālās ievirzes izglītības standarts programmā„Vizuāli plastiskā māksla", veikt izmaiņas mācību priekšmetu programmās. Tehniskā nodrošinājuma uzlabošana, pilnveidošana Datorgrafikas un Animācijas mācību priekšmetiem.

Audzēkņu iesaiste pašvērtēšanas procesā. Skolēnu savstarpējās atgriezeniskās saites iekļaušana mācību procesā.

Materiāli tehniskās bāzes uzlabošana, pilnveidošana iespējām atbilstoši finansiālajām

Dalība daudzveidīgos radošos konkursos, izstādēs, mācību ekskursijās, kas atklāj plašāku apvārsni audzēknim nākamās profesijas izvēles ceļā, rada motivāciju uzlabot sekmes un mācību rezultātus.


3.7. Kritērija "Izglītības turpināšana un nodarbinātība" stiprās puses un turpmākas attīstības vajadzības (vērtēts par 2022./2023.māc. gadu)

	Stiprās puses
	Turpmākās attīstības vajadzības

	Izglītības procesa pēctecības nodrošināšana. Nodrošināt katram audzēknim profesionālās ievirzes mākslas programmas apguvi, atbilstoši katra izglītojamā spējām, talantam un vēlmēm, motivēt izglītības turpināšanai. ,„Profesionālās ievirzes izglītība" ietver sevī mākslas skolā iesāktā ceļa turpinājumu, profesijas izvēli mākslas jomā. 

Skolotāji sadarbībā ar audzēkņu vecākiem seko skolēnu izaugsmei, interesēm. Skolā tika organizēta mācību ekskursija uz Rēzeknes mākslas un dizaina vidusskolu, kur 6., 7. klašu audzēkņi iepazinās ar tālākizglītības iespējām. 

2022. gada pavasarī skolas jubilejas gada ietvaros tika organizēta bijušo skolas audzēkņu darbu izstāde „Tālāk", kurā varēja iepazīties ar darbu autoru izvēlēto profesionālo ceļu. 

Veidojot šo izstādi, komunicējām gan ar pašiem darbu autoriem, gan ar viņu vecākiem. 

Informācija par audzēkņiem, kuri 2022 gadā iestājušies ar mākslu saistītās augstāka līmeņa mācību iestādēs: 


1 audzēknis -Rīgas Dizaina un mākslas vidusskola, vizuālās mākslas speciālists, 


1 audzēknis - Rīgas Stila un modes tehnikums - apģērbu dizains, 


1 audzēknis - Jēkabpils Agrobiznesa Koledža - reklāmas dizains, 


1 audzēknis Daugavpils Dizaina un mākslas vidusskola,,Saules skola"- ilustrators, 


1 audzēknis Rēzeknes Dizaina un mākslas vidusskola - tekstils, 

2023. gadā 


1 audzēknis - Rīgas Dizaina un mākslas vidusskola - interjera dizains.


	Uzlabot komunikāciju ar skolu beigušajiem audzēkņiem un viņu vecākiem, lai skola var precīzāk apzināt skolēnus, kuri turpina mācības ar mākslu saistītās nozarēs. 

Aktīvāk un daudzveidīgāk iepazīstināt audzēkņus ar profesiju izvēli, kas saistītas ar mākslas jomām, finansiālo iespēju robežās apmeklēt dažādas ar mākslas izglītību saistītas mācību iestādes Latvijā.


3.8. Kritērija “Kompetences un sasniegumi” stiprās puses un turpmākas attīstības vajadzības (vērtēts 2021./2022.māc.g.)

	Stiprās puses
	Turpmākās attīstības vajadzības

	Izglītojamo sasniegumi ikdienas mācībās, kas tiek vērtēti darbu starpskatēs, semestra noslēguma skatēs, valsts konkursos, skolas noslēguma darbu skatēs, atbilst izglītības iestādes izvirzītajiem mērķiem. Neskatoties uz pagājušā mācību gada sarežģīto epidemioloģisko situāciju valstī, skolā, paralēli ierastajam mācību procesam, tiek rasta iespēja talantīgajiem izglītojamajiem papildus darbam, dalībai konkursos un izstādēs.  Notiek mērķtiecīgs darbs audzēkņu motivēšanai turpmākajai mākslas izglītībai.
	Izglītojamo izaugsmes dinamika ir cieši saistīta ar nemitīgu skolotāju profesionālo pilnveidi, ar skolotāju personīgo radošo darbību, ar skolotāja spēju motivēt izglītojamo labākām sekmēm, dalībai konkursos un izstādēs. Nepieciešamību tālākizglītoties diktē izvirzītie izglītības iestādes darbības pamatmērķi un prioritātes.


3.9. Kritērija “Vienlīdzība un iekļaušana” stiprās puses un turpmākas attīstības vajadzības (vērtēts 2021./2022.māc.g.)

	Stiprās puses
	Turpmākās attīstības vajadzības

	Balstoties uz skolā veiktās audzēkņu un pedagogu aptaujas anketas rezultātiem, lielākais respondentu skaits ar emocionālo un fizisko vardarbību nav saskārušies. Arī diskriminācijas gadījumi nav novēroti.

Divi skolotāji ir fiksējuši audzēkņu savstarpējo grūstīšanos, kas ir pieaugušo novērsta, kā arī ir bijuši pāris audzēkņu mantu slēpšanas  gadījumi, kas veiksmīgi ir atrisināti.
	Motivēt klašu audzinātājus un priekšmetu skolotājus pedagoģijas, psiholoģijas jomas zināšanu pilnveidei.




3.10. Kritērija “Pieejamība” stiprās puses un turpmākas attīstības vajadzības (vērtēts 2021./2022.māc.g.)

	Stiprās puses
	Turpmākās attīstības vajadzības

	Esam lielās pasaules mazā daļiņa, kuru arī skar notiekošais kaimiņos. Esam savā saimē uzņēmuši divas audzēknes no izpostītās Ukrainas, kuras pamazām iekļaujas mūsu skolas vidē – drošā, atbalstošā. Sapratni un komunikāciju  skolēnu vidū veiksmīgi veicina mācību priekšmetu skolotāji. Sākoties Krievijas agresijai Ukrainā, mācību stundu ietvaros mācību priekšmetu skolotāji kopā ar audzēkņiem, pārrunājot un veidojot izpratni par vērtībām, par patriotismu, draudzību, labo – ļauno, izveidoja zīmējumu izstādi ,,Ukrainas atbalstam”. 

Augustā, pilsētas svētku ietvaros, skolā viesojās jauniešu grupa no Ukrainas. Ekskursija pa skolu un darbošanās keramikas darbnīcā, skolotājas Ainas Zagorskas vadībā, radīja pozitīvas emocijas un sirsnīgu atmosfēru mūsu kopīgi pavadītajā laikā. Ukraiņu jaunieši izveidoja katrs savu veiksmes pogu, kuru paņēma līdz uz mājām.
	Pilnveidot skolotāju valodu zināšanas, prasmes  strādāt ar bērniem ar daudzveidīgām mācīšanās vajadzībām.




3.11. Kritērija “Drošība un labklājība” stiprās puses un turpmākas attīstības vajadzības (vērtēts 2021./2022.māc.g.)
	Stiprās puses
	Turpmākās attīstības vajadzības

	Skolas audzēkņi, sākoties jaunajam mācību gadam ar savu parakstu apliecina, ka ir  iepazīstināti ar skolas iekšējās kārtības noteikumiem, ar uguns un darba drošības noteikumiem, ar mācību priekšmetu kabinetu noteikumiem. Arī skolas darbiniekiem regulāri notiek darba drošības un ugunsdrošības instruktāžas.

Skolā pastāv vienota izpratne par drošu un labvēlīgu vidi, labu uzvedību un savstarpējo cieņu. Visi skolas darbinieki ir apmeklējuši kursus ,,Bērnu tiesību aizsardzība”, izprot savu lomu bērnu aizsardzības un vienlīdzības veicināšanā skolā.

Anketēšanas rezultāti liecina , ka gan izglītojamie, gan skolas darbinieki ir fiziskā un psiholoģiskā drošībā.
	Sakarā ar ģeopolitisko situāciju pasaulē, skolas darbinieki ir gatavi iepazīties ar civilās aizsardzības noteikumiem, ar rīcības plānu iespējamās kritiskās situācijās.


3.12.Kritērija “Infrastruktūra un resursi” stiprās puses un turpmākas attīstības vajadzības (vērtēts 2021./2022.māc.g.)
	Stiprās puses
	Turpmākās attīstības vajadzības

	Uzsākot katru mācību gadu, arī mācību procesa laikā, skolotāji, atbilstoši mācību programmai un savam tematiskajam plānam iesniedz sarakstu ar nepieciešamajiem materiāliem un līdzekļiem, kas tiek sagādāti. Pašvaldība atvēl līdzekļus grāmatu iegādei skolas bibliotēkā. Grāmatas tiek iegādātas atbilstoši mācību vajadzībām. Skolā tiek nodrošināti pamatresursi mācību darbam, kuri skolotājiem nepieciešamības gadījumā ir ērti pieejami. Telpas iekārtotas atbilstoši mācīšanās vajadzībām.

Ir digitālo resursu nodrošinājums datorgrafikas nodarbībām.

Pateicoties veiksmīgai dalībai KKF konkursā un pašvaldības atbalstam, ir iegādāts tehniskais nodrošinājums jaunizveidotajai mācību programmai ,,Animācija”
	Digitālo resursu nodrošinājums nav pilnīgs.

Skolotāju aptauju secinājumi: ir nepieciešams iegādāties 3 portatīvos datorus, kas nepieciešamības gadījumā uzlabotu attālinātā mācību procesa kvalitāti.

Datorgrafikas mācību priekšmetam – jauna datortehnika, programmatūra.

Pilnveidot tehnisko nodrošinājumu programmai ,,Animācija”, 1 videokameras iegāde.

Uzlabot skolotāju digitālās prasmes.


5.Audzināšanas darba prioritātes trim gadiem un to ieviešana

	Prioritātes
	Prioritāšu ieviešana

	2025./2026.m.g.
	Tiks sekmēta pedagogu/klašu audzinātāju, izglītojamo un viņu vecāku sadarbība skolēnu sasniegumu veicināšanai, viņu labbūtībai un drošas vides radīšanai skolā. Ir izveidota skolas padome, kura iesaistās pasākumu organizēšanā, skolas attīstības jautājumu risināšanā. Plānoti “Tējas vakari” 3 reizes mācību gadā ar vecākiem, kuros neformālā gaisotnē izrunāt labos un problēmjautājumus. Sadarbība tiek sekmēta caur regulāru saziņu ar klašu audzinātājiem digitālā vidē. Rosinām vecākus uzņemties lielāku atbildību par bērnu zināšanu un prasmju attīstību, un motivāciju, daudzveidojot mācību iespējas ārpus skolas.

	Sekmēt pedagogu/klašu audzinātāju, izglītojamo un viņu vecāku sadarbību 
	

	2026./2027.m.g.
	Veicināsim izglītojamajos piederības sajūtu savam novadam, savai valstij, vietējai kopienai. 2027.gadā svinēsim rakstnieka un gleznotāja, īsta Latvijas patriota Jāņa Jaunsudrabiņa 150-gadi. Veiksim pētniecisko un radošo darbību, sagaidot novadnieka jubileju. 

Saglabāsim un turpināsim skolas tradīcijas, organizējot ikgadējos pasākumus un ieviešot jaunus.

	Piederības sajūtas veidošana savai valstij, savam novadam, tradīciju saglabāšana
	

	2027./2028.m.g.
	Atbalsts izglītojamo personības veidošanā ir svarīgs audzināšanas darba mērķis. Tādēļ pirmām kārtām radīsim drošu un emocionāli pozitīvu vidi skolā. Turpināsim motivēt audzēkņus piedalīties ne tikai mācību procesā, bet ieinteresēt un sekmēt viņu dalību konkursos, radošajos projektos u.c., kas sekmēs audzēkņu pašapziņas un identitātes veidošanos, spēju radoši un atbildīgi iekļauties mūsdienu kultūras norisēs.

	Atbalsts izglītojamo personības veidošanā
	


6. Citi sasniegumi

6.1. Rīkotie profesionālās pilnveides kursi un pieredzes apmaiņas kursi

Pedagogu profesionālās kompetences pilnveides programma “ Veidošana. Māla veidojums, angobas tehnikas apguve,sgrafitto tehnikas pielietošana.”  Starppriekšmetu saikne mācību procesā” 8 stundu apjomā

Pedagogu profesionālās kompetences pilnveides programma "Animācijas pamatu apguve. Starppriekšmetu saikne mācību procesā" – 

8 stundu apjomā
6.2. Vasaras radošā dienas nometne bērniem:

6.3. Dalība konkursos:

· Lorenss Ozols Grīnvalds, 6. kl. (sk. Aina Zagorska) - Vlada Jakubena Biržu Mākslas skolas rīkotajā starptautiskā keramikas konkursa “Māla šķīvis. Radošās interpretācijas” diplomands Lietuvā. 
· Dārta Broka 1.kl. (sk. Sarmīte Rudaka)- atzinība Zilupes Mākslas un mūzikas skolas rīkotajā konkursā “Ziemassvētku eņģelis”.
· Sofija Silaraupa, 6.kl. (sk. Armands Kanaviņš) - atzinība Valsts konkursā Latvijas profesionālās ievirzes izglītības programmā Vizuāli plastiskā māksla. 

· Miks Mucenieks, 4.kl., 2. vieta Aizkraukles novada skolēnu zīmējuma konkursā “Pazemes ūdeņi- padari neredzamo redzamu.”
6.4. Rīkotās izstādes:

1. Sērenes pagasta bibliotēkā Aizkraukles mākslas skolas audzēkņu skolas audzēkņu gleznu un keramikas izstāde “Vilhelma Purvīša zīmē” no 2024.g. 02. - 31. oktobrim

2. Pļaviņu kultūras centrā Aizkraukles mākslas skolas audzēkņu darbi “Ceļā uz svētkiem” - apgleznotie dēļi ar dažādu novadu tautas tērpiem un vainagiem 05.11.2024. -30.03.2025
3. Sunākstes pagasta bibliotēkā Aizkraukles mākslas skolas audzēkņu gleznu un keramikas izstāde “Vilhelma Purvīša zīmē” no 2024.g. 03.12.2024 – 13.01.2025

4. Aizkraukles mūzikas skolā Aizkraukles mākslas skolas audzēkņu gleznu izstāde “Vilhelma Purvīša zīmē” no 2025. g.14.janvāra līdz 26. jūnijam.

5. Aizkraukles IGA tirdzniecības centrā 10 skolas audzēkņu darbi “Industriālā ainava” no 2025.gada 4. februāra

6. Aizkraukles pagasta pārvalde-bibliotēka Aizkraukles mākslas skolas audzēkņu darbi “Ceļā uz svētkiem” apgleznotie dēļi ar dažādu novadu tautas tērpiem un vainagiem 01.04.2025-25.04.2025.

7. Jaunjelgavas bibliotēkā Aizkraukles mākslas skolas audzēkņu gleznas, veidošanas darbu izstāde “Vilhelma Purvīša zīmē” no 2025. g.10.marta-15. maijam.

8. Staburaga saieta namā izstāde “Pavasaris klāt!” Aizkraukles mākslas skolas audzēkņu noslēguma darbi zīmēšanā, gleznošanā, kompozīcijā un veidošanā no 2025.gada 1. aprīļa līdz 15. jūnijam.

9. Sunākstes bibliotēkā Aizkraukles mākslas skolas audzēkņu darbi “Ceļā uz svētkiem” - apgleznotie dēļi ar dažādu novadu tautas tērpiem un vainagiem no 30.04.2025.-27.06.2025.

10. Sunākstes bibliotēkā Aizkraukles mākslas skolas audzēkņu darbi atspiedumu  tehnikā 27.06.2025

IZSTĀDES SKOLAS ZĀLĒ

11. Pļaviņu mākslas skolas audzēkņu darbu izstāde “Mans lidojums” skolas zālē no 22. janvāra līdz maijam.

12. Biržu V.Jakubenasa mūzikas skolas mākslas nodaļas 1. un 6. klašu audzēkņu darbu izstāde.

6.5. Aizkraukles mākslas skolas 7.klašu audzēkņu noslēguma darbi 2024./2025.māc.g.
7.a, b. klases
1. Demkova Keita Patrīcija

2. Ēvele Elizabete

3. Naruška Sabīne

4. Saļa Nellija

5. Stugle Rūta
6. Kūlaine Agnija

7. Lapiņa krista

8. Spalva Lote

9. Vetriņa Ketija Lāsma

10. Virbule Marta

11. Zālīte Unda Dārta

Gleznošana

1.gleznojums ‘’Klusā daba’’.

2.gleznojums. ‘’Latviešu etnogrāfija’’.

Zīmēšana  - 1.zīmējums ‘’Lāde’’.

                       2.zīmējums ‘’Lietas, kuras likt lādē’’.

Veidošana ‘’Dārza keramika.’’

7.c klase

1.Jaunskunga Alma

2.Muceniece Elizabete

3.Skuja Emīlija

4.Strautniece Gabriella

5.Strazdiņa Sabīne

Gleznošana

1.gleznojums-  “Klusā daba” - trimdas latviešu gleznotāja Ilmāra Rumpētera mākslinieciskā rokraksta atdarinājums.

2.gleznojums – “Klusā daba”, gleznojums, iespaidojoties no gleznotāja Ilmāra Rumpētera.

Veidošana – “Dārza keramika”.
Zīmēšana – 1.zīmējums “Klusā daba” (zīmulis)
                     2.zīmējums  “Klusā daba” (ogle).

Katrs audzēknis izstrādāja noslēguma darbu mākslas valodas pamatos, kompozīcijā, kā arī darbu izvēles priekšmetā – ādas apstrādē, tekstilā vai datorgrafikā.
7. Informācija par izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanā norādīto uzdevumu izpildi.

	Elements
	Uzdevumi

	7.2.
	Lai nodrošinātu apjomīga metodiskā darba koordināciju divās programmas īstenošanas vietās, risināt jautājumu par papildus finansējuma piesaisti metodiskās komisijas vadītāja darbam ½ slodzes apmērā.
Izpildes termiņš- 2027.gada janvāris. 


Izglītības iestādes direktore 














Anita Ostrovska

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

